《送安成欧阳子履进士奉命犒师广中便道归省》
明代·程敏政

驿舟南下柳初黄，春冻全消水力长。奉使一番聊过岭，宁亲千力得还乡。

行装价重题名记，贺客欢生具庆堂。却倚东风听候雁，定多诗梦到池塘。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。